Syv arbejdsvante dværge
Syv arbejdsvante dværge til skovs mon gå, 
de fælder stammer store og stammer små. 
Hvem skal koge grøden mør? 
Hvem skal malke vore køer? 
Hvem skal vi som hjælper i huset få? 

Prinsesselil Snehvide, så træt, så træt, 
hun kommer sky fra skoven til denne plet. 
Hvem kan bo i hytten her? 
Nej, hvor sengen dog er kær! 
Her skal snart jeg hvile så blødt og let. 

Den væne glut Snehvide gør hytten ren, 
hun skrubber, og hun skurer hver flisesten, 
reder seng og koger mad, 
dækker bord med skål og fad, 
går så trygt til lejet på unge ben. 

De trætte dværge kommer fra skovs, jo vist! 
Men knap de kender stuen igen fra sidst. 
Hvem har dog redt sengen her? 
Hvem lagt dug på bordet der? 
Det har små Snehvide, som sover hist! 

Børnesange
 Anonym komponist
 Jeppe Aakjær forfatter